নয়েজি নোরা

নয়জি নোরা হলো রোজমেরি ওয়েলসের ১৯৭৩ সালে শিশুদের জন্য লেখা একটি ছবির বই । এটি নোরা নামের একটি ইঁদুরের গল্প বলে যে শুধুই সবার দৃষ্টি আকর্ষণ করার জন্য প্রচুর গোলমাল করতে পছন্দ করে।

বিষয়বস্তু
এক সন্ধ্যায়,বাবা মায়ের মনোযোগ-বঞ্চিত মধ্যম সন্তান নোরা, তার বাবা-মায়ের দৃষ্টি আকর্ষণ করতে চাইল। কিন্তু তার বাবা-মা তখন তার বড় বোন কেট ও তার ছোট ভাই জ্যাককে নিয়ে ব্যস্ত ছিলেন। অনেকক্ষণ অপেক্ষা করার পর নোরা ঠিক করল ভীষণ শব্দ করবে। সে জানালায় ধাক্কা দিল, দরজা সজোরে বন্ধ করল, আর কেটের মার্বেলগুলো রান্নাঘরের মেঝেতে ফেলে দিল। কিন্তু দুর্ভাগ্যবশত, এতে তার বাবা-মা তিরস্কার করলেন এবং তাকে  চুপ করে থাকতে বললেন, আর কেট লজ্জিত হয়ে নোরাকে বলল, “নোরা, তুমি এত বোকা কেন?”

নোরা আবার মনোযোগ পাওয়ার চেষ্টা করল, কিন্তু তার বাবা-মা তখনও জ্যাক আর কেটকে নিয়েই ব্যস্ত। আবারও সে মনোযোগ পাওয়ার জন্য জোরালো শব্দ করল, সে বাতিটি ধাক্কা দিয়ে ফেলে দিল, কয়েকটি চেয়ার উল্টে দিল, আর একটি ঘুড়ি সিঁড়ি বেয়ে নিচে নামিয়ে সিঁড়ির নিচে আছড়ে ফেলল। কিন্তু আবারও তার বাবা-মা চিৎকার করে তাকে চুপ থাকতে বললেন, আর কেট আবারও লজ্জিত হয়ে নোরাকে বলল, “নোরা, তুমি এত বোকা কেন?”

আর কোনো উপায় না দেখে, কারোর কাছ থেকে মনোযোগ না পেয়ে নোরা পুরো পরিবারের উদ্দেশে চিৎকার করে বলল, “আমি চলে যাচ্ছি, আর কখনোই ফিরে আসব না!” নোরাকে ছাড়া কিছুক্ষণ পরিবেশ নীরব থাকায় তার পরিবার বুঝতে পারল যে তারা নোরাকে অবহেলা করেছিল বলেই সে চলে গেছে, আর তখন তারা নোরাকে খুঁজে বের করতে একটি অনুসন্ধান দল গঠন করল। কিন্তু নোরা ডাকবাক্সে ছিল না, সেলারেও না, ঝোপের মধ্যে লুকিয়ে ছিল না, এমনকি বাথটাবেও না।

নোরা চিরতরে চলে গেছে,এই ভেবে নোরার মা খুবই ভেঙে পড়লেন, এমনকি তারা আবর্জনার মধ্যেও তাকে খুঁজছিল। কিন্তু হঠাৎ করেই নোরা ঝাড়ুর আলমারি থেকে বেরিয়ে এসে বলল, “কিন্তু আমি তো আবার ফিরে এসেছি,” আর সেইসঙ্গে আলমারির ভেতরের সবকিছু প্রচণ্ড শব্দে নিচে পড়ে গেল। তার ফিরে আসায় পুরো পরিবার খুশি হলো এবং তারা আবার তাকে মনোযোগ সহকারে গ্রহণ করল।

উন্নয়ন এবং অনুপ্রেরণা
ওয়েলস বলেছেন যে তিনি একমাত্র সন্তান ছিলেন, অন্যদিকে নোরা ছিল একটি বড় পরিবারের মধ্যম সন্তান। ওয়েলস তার বইগুলোকে “নন-ফিকশন” বলেছেন, অর্থাৎ “নোরা ছিল আমার প্রাথমিক বিদ্যালয়ের প্রিয় বন্ধু ভার্জিনিয়া ও’ম্যালি, যে ছিল তার পরিবারের মধ্যবর্তী সন্তান।”

প্রকাশনার ইতিহাস
১৯৭৩, মার্কিন যুক্তরাষ্ট্র, ডায়াল বুকস 
১৯৯৭, মার্কিন যুক্তরাষ্ট্র, ডায়াল বুকস 
 গ্রহণযোগ্যতা 
কিরকস রিভিউস অফ নয়েজি নোরার একটি পর্যালোচনায় লেখা হয়েছে, "যে কোনও শিশু, যে  পারিবারিক কার্যকলাপ এবং স্নেহ থেকে বঞ্চিত বোধ করেছে, সে নোরার মধ্যে নিজেকে খুঁজে পেয়েছে.." 

স্কুল লাইব্রেরি জার্নাল, বুকলিস্ট, এবং হর্ন বুক গাইড  দ্বারাও নয়েজি নোরা পর্যালোচিত হয়েছে।

এটি একটি স্কুল লাইব্রেরি জার্নালের সবথেকে পছন্দের বই, একটি আমেরিকান লাইব্রেরি অ্যাসোসিয়েশনের উল্লেখযোগ্য শিশুদের বই, এবং শিশুদের জন্য পছন্দের বই ।  বইটির একটি রেকর্ডিং একটি ALA উল্লেখযোগ্য রেকর্ডিং।

 অভিযোজন 
১৯৯৪ সালে, ওয়েস্টন উডস এই বইয়ের চিত্রের উপর নির্ভর করে একটি অ্যানিমেটেড গল্প তৈরি করেন, যা মেরি বেথ হার্ট বর্ণনা করেছিলেন।

২০০০ সালে, নোরা টিমোথি গোজ টু স্কুল অ্যানিমেটেড টিভি সিরিজের অন্যতম চরিত্রে অভিনয় করেছিলেন।

২০১০ সালে, এটি নিউভিডিও এবং স্কলাস্টিক দ্বারা প্রযোজিত হয়েছিল এবং "স্কলাস্টিক স্টোরিবুক ট্রেজারস" ডিভিডিতে আরও ৪টি অ্যানিমেটেড গল্পের সাথে একত্রিত হয়েছিল। 

তথ্যসূত্র

বহিরাগত সূত্র

 Library holdings of Noisy Nora

বিষয়শ্রেণী:১৯৭৩ সালের শিশুদের বই
বিষয়শ্রেণী:আমেরিকান ছবির বই
বিষয়শ্রেণী:শিশুদের কল্পকাহিনীর বই
বিষয়শ্রেণী:চলচ্চিত্রে রূপান্তরিত শিশুদের বই
বিষয়শ্রেণী:টেলিভিশন অনুষ্ঠানের জন্য অভিযোজিত শিশুদের বই
বিষয়শ্রেণী:ইংরেজি ভাষার শিশুদের বই
বিষয়শ্রেণী:ইঁদুর সম্পর্কে শিশুদের বই
বিষয়শ্রেণী:ভাইবোনদের সম্পর্কে কল্পকাহিনী
বিষয়শ্রেণী:পরিবার সম্পর্কে শিশুদের বই
বিষয়শ্রেণী:নৃতাত্ত্বিক ইঁদুর এবং ইঁদুর
বিষয়শ্রেণী:সাহিত্যে নারী চরিত্র
বিষয়শ্রেণী:সাহিত্যে শিশু চরিত্র
বিষয়শ্রেণী:১৯৭৩ সালে প্রবর্তিত সাহিত্যিক চরিত্রগুলি
বিষয়শ্রেণী:মার্কিন ছবির বই
বিষয়শ্রেণী:চলচ্চিত্রে অভিযোজিত শিশুদের বই
বিষয়শ্রেণী:সাহিত্যের নারী চরিত্র
বিষয়শ্রেণী:ভাইবোন সম্পর্কে কল্পকাহিনী